Kalncempji vald

Kalncempji vald (läti keeles Kalncempju pagasts) on vald Lätis Alūksne piirkonnas. Enne 2009. aasta haldusreformi kuulus vald Alūksne rajooni.

Vald piirneb sama piirkonna Anna, Zeltiņi ja Alsviķi vallaga ning Gulbene piirkonna Beļava ja Stāmeriena vallaga.

Valla pindala on 43 km². 2016. aasta seisuga elas seal 197 inimest. Valla keskus on Kalncempji küla, vallavanem on Vēsma Čugunova. 

Valla suurim jõgi on Pedetsisse voolav Paparze.

 Ajalugu 

Valla alad kuulusid algselt Adsele muinasmaakonda, seejärel olid need aga Aluliina komtuuride valduses. Aastal 1868 loodi valla aladel asunud 2330,95 ha pindalaga Kalnamuiža mõisa juurde Kalnamuiža vald. Aastal 1925 nimetati Kalnamuiža vald (eestipäraselt Mäemõisa valdMäemõisa vald, Kalnacempju pagasts, eki.eeLäti eestlased lätistuwad., Postimees (1886-1946), nr. 268, 3 oktoober 1927) ümber Kalnciemsi vallaks.

Aastal 1935 oli Kalnciemsi valla pindala 86,7 km² ja seal oli 1953 elanikku. 1945. aastal moodustati valda Kalncempji ja Kalniena külanõukogu, aastal 1949 vald likvideeriti. Aastal 1990 muudeti Kalncempji külanõukogu vallaks. 2009. aastast kuulub vald Alūksne piirkonda.

 Kaitstavad objektid 

Muinsusmälestistest on riikliku kaitse all Ate (Ote) vesiveski, Okāni muinaskalmed (ka Kivimägi või Kalmemägi) ja Malaci muinaskalmed. Regionaalse kaitse all on Melderpuļķi muinaskalmed, Nāzupi linnamägi, Uranaži muinaskalmed, Žagatase muinaskalmed, Sprīvuļi muinaskalmed ja Pūzupi muinaskalmed. 

Looduskaitse all on Pūzupi kask, Lauķi tamm, Pērkoni tamm, Pukši mänd ja Ciduļi paju. Lisaks jäävad valla lääneossa mitmed nimetud looduskaitsealused põlised tammed.

 Asustus 

Aastal 2011 elas vallas 175 lätlast, 8 venelast, 3 poolakat ja 2 leedulast.Ethnic composition of Latvia 2011

Valla külad:

 Küla  Küla tüüp  Elanike arv  Ermiķi  mazciems  3 (2007) Gotlupi   mazciems  2 (2007) Kalncempji  ciems  41 (2025) Ķelles   mazciems  2 (2007) Melderpuļķi  mazciems   8 (2007) Okani  mazciems    1 (2007) Pūzupi  mazciems   2 (2007) Sprīvuļi  mazciems    5 (2007) Žagatas  mazciems   1 (2007) Uranaži  mazciems   5 (2007)
Ülejäänud valla elanikud elasid külade koosseisu mitte kuuluvates taludes.

Viited

 Välislingid 

Kategooria:Läti vallad
Kategooria:Alūksne piirkond